**Nicole Prescovia Elikolani Valiente Scherzinger** (tunnettu myös nimellä **Nicole Kea**, s. 29. kesäkuuta 1978 Honolulu, Havaiji) on yhdysvaltalainen laulaja, lauluntekijä, tanssija ja satunnainen näyttelijä. Scherzinger on päälaulajana The Pussycat Dollsissa. Ennen tätä hän lauloi Popstars-ohjelmassa kootussa tyttöryhmässä nimeltä Eden’s Crush. Hän tekee myös mallin työtä. Hän voitti *Dancing with the Stars* -ohjelman tanssiparinsa Derek Houghin kanssa.

Nuoruus
-------

Scherzinger syntyi Havaijilla Honolulussa. Hänen isänsä oli filippiiniläinen ja äitinsä puoliksi havaijilainen ja venäläinen.*lähde?*

Nicole asui lapsuutensa Louisvillessä Kentuckyssa isäpuolensa Gary Scherzingerin, äitinsä Rosemaryn ja siskonsa Ke'alan kanssa. Scherzinger aloitti esiintymisuransa liittymällä Youth Performing Arts Schooliin *duPont Manual High Schoolissa*. Hän esiintyi myös Louisvillen Actors Theatressa. Scherzinger keskittyi teatteriin Wright State Universityssa, mutta jätti opintonsa tauolle vuonna 1999 päädyttyään Days of the New -rockyhtyeen taustalaulajaksi.

Laulu-ura
---------

### 1999-2001

Scherzinger tuli mukaan *Days of the Newin* toiselle albumille, joka julkaistiin vuonna 1999. Hän oli tehnyt myös kaksi muuta laulua Barry Draken *F.O.B:in* kanssa. Ne julkaistiin vuonna 2001.*lähde?*

### Eden's Crush

*Pääartikkeli: Eden's Crush*
Vuonna 2001 Scherzinger kokeili onneaan Popstars-laulukilpailussa, jossa hän pääsi tyttöbändi Eden's Crushin päälaulajaksi. Yhtyeen single "Get Over Yourself" menestyi hyvin listoilla. "Love This Way" oli toinen single yhtyeen *Popstars*-albumilta. Yhtye pysyi kasassa kuitenkin vain vuoden, koska levy-yhtiönkin kanssa oli ongelmia.*lähde?*

### The Pussycat Dolls

The Pussycat Dolls. Nicole Scherzinger toinen oikealta.
*Pääartikkeli: The Pussycat Dolls*
Scherzinger liittyi 2003 The Pussycat Dolls -popyhtyeeseen. Hän oli marraskuussa 2002 nähnyt yhtyeen esiintyvän *The Late Show with David Letterman* -ohjelmassa, jossa Carmen Electra (yhtyeen entinen jäsen) lauloi laulun "Big Spender" Bob Fossen musikaalista *Sweet Charity*. Vuonna 2006 Scherzinger sanoi, että "esitys pisti silmään, koska olin näytellyt Velma Kellyä *Chicago*-näytelmässä collegessa".

Nykyään Pussycat Dolls on maailmankuulu popyhtye. Yhtyeen listahittejä ovat muun muassa "Don’t Cha", "Buttons", "Wait a Minute" ja "Stickwitu" sekä top 20 -hitti "Beep". Yhtyeen albumi *PCD* myi tupla-platinaa vuonna 2006. Scherzinger lauloi melkein koko levyssä johtavana vokalistina yhdessä Melody Thorntonin ja Carmit Bacharin kanssa. Yhtyeen toinen albumi *Doll Domination* julkaistiin vuonna 2008.*lähde?*

Pussycat Dollsissa Scherzingerin lempinimi on "Lead Doll/Pussycat" tai "Queen Doll". Pussycat Dollsin ohella Scherzinger on tehnyt myös muita musiikkiprojekteja, esimerkiksi syksyllä 2006 ilmestyi hänen ja P. Diddyn duetto "Come to Me". Scherzingerin riitaannuttua Pussycat Dollsin muiden artistien Ashley Robertsin, Melody Thorntonin, Kimberly Wyattin ja Jessica Suttan kanssa noin puoli vuotta *Doll Domination*in julkaisun jälkeen, edellä mainitut jättivät bändin ja keulahahmon ympärille tuli pian uusi neljän tytön kokoonpano. Yhtyeen rivinuudistuksen jälkeen he eivät kuitenkaan ole julkaisseet ainuttakaan uutta singleä.*lähde?*

### Sooloura

Scherzinger työsti vuosina 2006–2008 sooloalbumia nimeltä *Her Name Is Nicole*, mutta albumia ei koskaan julkaistu. Vuonna 2011 hän julkaisi albumin *Killer Love*.

Scherzinger on esittänyt Yoshiki Hayashin Violet UK -projektissa englanninkielisen version kappaleesta "I’ll Be Your Love". Hän on myös tehnyt kappaleen "Baby Can’t Drive" Slashin ja Alice Cooperin kanssa. Scherzinger oli tuomarina X-Factorissa vuonna 2010, jolloin hän "loi" suositun poikabändin, One Directionin.*lähde?*

Yksityiselämä
-------------

Nicole Prascovia Elikolani Valiente syntyi Hawajilla kesäkuussa 1978. Hänen vanhempansa olivat filippiiniläistaustainen Alfonso Valiente ja hawajilais-ukrainalainen Rosemary Elikolani Frederick. Alfonso Valiente jätti perheen Nicolen ollessa kaksivuotias. Nicolen äiti avioitui sittemmn amerikansaksalaisen Gary Scherzingerin, jonka sukunimen perhe omaksui.

Scherzinger on ollut kihloissa laulaja Nick Hexumin kanssa ja seurustellut Formula 1 -maailmanmestari Lewis Hamiltonin kanssa. Scherzinger ja Hamilton erosivat 2011. Pari palasi vuonna 2012 yhteen ja ehti seurustella runsaan vuoden ennen suhteen päättymistä kesäkuussa 2013*lähde?*.

Diskografia
-----------

### Albumit

* Killer Love (2011)

### Singlet

* *Whatever You Like* (2007)
* *Baby Love* (2007)
* *Puakenikeni* (2008)
* *Rio* (2008)
* *Winning women* (2008) (mukana Rihanna)
* *Get into it* (2008)
* *Hotel Room Service (remix)* (2009) (mukana Pitbull)
* *Poison* (2010)
* *Don't Hold Your Breath* (2011)
* *Right There* (2011) (mukana 50 Cent)
* *Try With Me* (2011)

Lähteet
-------

1. ↑  Pussycat Dolls’ Nicole Scherzinger won’t go knickerless  12, joulukuuta 2006. Fametastic. Viitattu 29. maaliskuuta 2007.
2. 1 2 3 4  Nicole Scherzinger biography nicolescherzingerbio.com.  Arkistoitu 23.6.2007. Viitattu 25.6.2007.
3. ↑  Richard Harrington: Pussycat Dolls jump from Strip to charts  2.5.2006. The Columbus Dispatch. Viitattu 20.3.2007. [vanhentunut linkki]
4. ↑  Copsey, Robert: Scherzinger: 'Solo LP will surprise'  22.9.2010. Digital Spy.  Arkistoitu 22.10.2012. Viitattu 3.6.2011. (englanniksi)
5. ↑  Cragg, Michael: Nicole Scherzinger: Killer Love – review  20.3.2011. Guardian News and Media. Viitattu 3.6.2011. (englanniksi)
6. ↑  Nicole Scherzingerin ja formulatähden vaikea rakkaus: "En toivoisi kaukosuhdetta kenellekään"  22.5.2011. Iltalehti. Viitattu 3.6.2011.
7. ↑  Lewis Hamilton ja Nicole Scherzinger erosivat  21.10.2011. Iltalehti. Viitattu 21.10.2011.
8. ↑  Nicole Scherzinger ja Lewis Hamilton taas yhdessä.  8.2.2012. MTV3.



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana
* IdRef

 |

 |